મુંબઇઃ સૈફ અલી ખાન અને કરીના કપૂરના પુત્ર તૈમૂરના નામને લઇને વિવાદ સર્જાયો છે. લોકો સતત ટવિટર પર તેના નામને લઇને કોમેન્ટ કરી રહ્યાં છે. ત્યારે રિશી કપૂરે તમામ ફોલોવર્સને સણસણતો જવાબ આપ્યો છે. રિશી કપૂરે એક પછી એક ટ્વિટર કરીને તમામને બોલતા બંધ કરી દીધા છે. સૌથી પહેલાં તો રિશીએ પોતાના ઘરમાં આવેલા નવા મહેમાન માટે કરીના અને સૈફને શુભેચ્છા પાઢવી છે સાથે જ જણાવ્યું છે કે માતા અને પુત્રની તબિયત સારી છે. ત્યાર બાદ તેમણે બાળકનું નામ તૈમૂર રાખવા પર વિવાદ કરી રહેલા લોકોએ આડેહાથે લીધા હતા. તેમણે ટવિટર પર લખ્યું છે કે ‘કોઇ મા-બાપ પોતાના પુત્રનું નામ કાંઇ પણ રાખે તેનાથી લોકોને શું મુશ્કેલી છે? તમે તમારૂ કામ કરો , તેનાથી તમને શું મતલબ, માતા-પિતાની મરજી.’